|  |  |  |
| --- | --- | --- |
|  |  |  |
|  |  |  |

**BUDO- ÉS KÜZDŐSPORT**

**GÁLA**

Budapest, 2017. november 18.



TERRORELHÁRÍTÁSI KÖZPONT

 1101 Budapest, Zách u. 4.; 1903 Budapest, Pf. 314.

 JÓVÁHAGYOM:

 **Hajdu János r. vezérőrnagy**

 VERSENYKIÍRÁS főigazgató

2017. évi Budo- és Küzdősport Gála keretében megrendezésre kerül:

* 1. BM pontszerző WAKO K1 amatőr Full-contact verseny,
* 2. BM pontszerző WKF Karate Kata és Kumite verseny,
* 3.a BM pontszerző Knock down Kyokushin Karate Kata és Kumite verseny,
* *3.b meghívásos Kyokushin Karate Kata és Kumite verseny (nem pontszerző),*
* *4.a meghívásos Gi Grappling földharc verseny (nem pontszerző),*
* *4.b meghívásos Combat Grappling földharc verseny (nem pontszerző)*
* *4.c meghívásos NoGi-Cage Grappling földharc verseny (nem pontszerző).*
* *5. meghívásos Judo verseny (nem pontszerző)*

A verseny időpontja: 2017. november 18. (szombat)

A verseny helyszíne: BOK Csarnok (volt SYMA Rendezvényközpont )

 1146 Budapest,Dózsa György út 1.

A verseny célja:

A belügyi és rendvédelmi szervek küzdősportolóinak megmérkőzése, bajnoki címek eldöntése, a küzdősportok népszerűsítése, versenyzési lehetőség biztosítása, a rendvédelmi képzéshez kapcsolódó küzdősportokban a versenyzői állomány mozgósítása.

Versenyzési, sportolási lehetőség biztosításával segíteni a Belügyminisztérium dolgozóinak és a meghívottaknak fizikai aktivitását, ezzel elősegítve az egészségmegőrzést és az egészségfejlesztést.

A sportmozgalom közösségformáló erejének felhasználásával sportbarátságok, munkakapcsolatok kialakítása; a minisztériumhoz, a rendvédelmi pályához való kötődés elősegítése,a rendvédelmi szervek kapcsolatrendszereinek megszilárdítása.

Szolgálati, illetőleg munkahelyi feladatokra és a kötelező fizikai állapot-felmérésekre való felkészülés elősegítése a sport eszközrendszerével

A verseny rendezője:

a Terrorelhárítási Központ

Fővédnökök:

Dr. Pintér Sándor Belügyminiszter

**Dr. Simicskó István** Honvédelmi Miniszter

Társfővédnökök:

Dr. Mészáros János MOB tag, Magyar Karate Szakszövetség elnöke

**Galambos Péter**  Magyar Kick-Box Szakszövetség elnöke

Védnökök:

Hajdu János r. vezérőrnagy, Terrorelhárítási Központ főigazgatója

Bodnár Zsolt r. dandártábornok, Terrorelhárítási Központ főigazgató-helyettese

Vincze P. Márton ROKK RSZKK vezetője, a Magyar Rendészeti Sportszövetség elnöke

A verseny díszvendégei:

Biró György 4 Dan, Shotokan karate

Furkó Kálmán 7 Dan, a Kyokushin karate hazai meghonosítója, nyá. h. ezredes

Gyebnár Ferenc 7 Dan, Judo

Kecskés Sándor 5 Dan, a Shotokan karate hazai meghonosítója

Kelemen István 10 Dan, a Kelemen-ryu Ju Jitsu alapítója

Rehák György a Thai-box hazai meghonosítója

Vadadi Kornél 1 Dan, a Magyar Kendo, Iaido és Jodo Szövetség alapító tagja

Főbírók, a versenyek elnökei:

I. Galambos Péter úr, a WAKO K1 Amatőr Full-contact Verseny főbírája,

II. Molnár Tamás úr, a WKF Karate Kata és Kumite Verseny főbírája,

III. Horváth János úr, a Knock down Kyokushin Karate Kata és Kumite Verseny főbírája,

IV. Kovács Gábor úr, a Ju Jitsu Grappling Verseny főbírája,

 Berkes László úr, a Ju Jitsu Grappling Verseny elnöke,

V. Dr.Eleki Zoltán úr, a Judo Verseny főbírája.

Bírók:

a Magyar Kick-Box Szakszövetség,

a Magyar Karate Szakszövetség,

a Kelemen-ryu Ju Jitsu,

a Magyar Judo Szakszövetség által delegált bírók.

Díjazás: I. helyezett: érem, oklevél,

 II-III. helyezettek: érem, oklevél,

 IV-VI. helyezettek: oklevél.

Az összetett pontversenyben I.-VI. helyezést elért szervek serleg és oklevél díjazásban részesülnek.

Költségek:

A verseny megrendezésével kapcsolatos költségeket – a Belügyminisztérium által a bajnokságra biztosított céltámogatásból - a Magyar Rendészeti Sportszövetség és a Terrorelhárítási Központ közösen viseli.

A résztvevő szerveket és intézményeket elsősorban az utazási és szükség szerint az ellátási és szállásköltségek terhelik.

Információ: karateverseny@tek.gov.hu

 Bárdos Csilla +36(1)265-6200 69441 mellék (munkaidőben hívható szám)

 Beleznay Ágnes +36(1)265-6200 69448 mellék (munkaidőben hívható szám)

 Dely Péter +36(1)265-6200 69445 mellék (munkaidőben hívható szám)

 Jaczkó Zoltán +36 (20) 398 2215 (munkaidőben hívható szám)

Név szerinti nevezés határideje:

2017. november 10. (péntek) 12.00 óráig.

A jelentkezés a mellékelt Nevezési Lap-on történik, tartalmazza a versenyző nevét, versenyszámát, súlycsoportját, a képviselt szerv megnevezését. A nevezéseket a feldolgozhatóság miatt **kizárólag e-mailben** tudjuk fogadni. **Az egészségügyi igazolásokat a verseny napján, a regisztráláskor eredetben be kell mutatni.** Nevezés leadható: karateverseny@tek.gov.hu e-mail címre.

Az induló személyazonossága, a nevezést leadó szervezeti egységgel fennálló munkaviszonya, szolgálati, illetve tanulói, hallgatói jogviszonya ellenőrzésre kerül.

Az induló személyazonosságát

- szolgálati vagy munkahelyi fényképes igazolvánnyal, vagy

- személyazonosító igazolványával és munkaviszonyát, hallgatói, tanulói jogviszonyát igazoló egyéb okirattal igazolja.

**A 2004. évi I. törvény alapján a versenyen történő indulás feltétele:**

**- 30 napnál nem régebbi háziorvosi igazolás, vagy**

**- érvényes sportorvosi igazolás, versenyezhet vagy alkalmas sportorvosi bejegyzéssel**

***A munkahelyen az üzemorvos által kiállított orvosi igazolás nem fogadható el!(Kivételt képez ha az üzemorvos egyben háziorvos is, és háziorvosi minőségben állít ki igazolást.)***

Programtervezet:

6:30 – 8:30 Regisztráció, mérlegelés

8:30 – 8:45 Technikai értekezlet (a főbírák által, szekciónként megtartva)

8:45 – 9:00 Felkészülés az ünnepélyes megnyitóra, gyülekező.

9:00 - Megnyitó, Selejtező mérkőzések, Eredményhirdetés folyamatosan

kb. 14:00 - Döntők

kb. 17:00 - Gála (kiemelt mérkőzések, bemutatók)

09:00 órától expo, termékbemutatók, kedvezményes vásár.

Szabályrendszerek

I. WAKO K1 Amatőr Full-contact verseny

A [WAKO](http://www.wakoweb.com/Pdf/8201.pdf) magyarországi hivatalos weboldalán ([www.kickbox.hu](http://www.kickbox.hu)),

illetve a [www.k-1.hu](http://www.k-1.hu) weboldalon

feltöltött érvényes szabálykönyv alapján

az alább felsorolt módosításokkal:

Mérkőzések időtartama a selejtezők során: 2 x 2 perc

Mérkőzések időtartama a döntők során: 3 x 2 perc

Súlycsoportok: férfi -70 kg, -75 kg, -80 kg, -85 kg, -90 kg, -95 kg és +95 kg,

 női -60 kg és + 60 kg.

Korosztály: **Veterán (férfi):**

 -80 kg, + 80 kg.

„Senior” korcsoport: a versenyző a 40. életévének betöltésének naptári év január 1-jétől

(vagyis aki 1977. december 31. napján vagy azt megelőzően született).

Súlycsoportot minimum 4 fő induló megléte esetén indítunk.

A versenyre nevezhetők az indulásra jogosult szervek hivatásos állományú,

kormánytisztviselői, köztisztviselői, közalkalmazotti, igazságügyi alkalmazotti, munkavállalói

nyugállományú valamint senior tagjai, továbbá a felsorolt oktatási intézmények tanárai és

hallgatói, tanulói.

II. WKF Karate Kata és Kumite Verseny

A MKSZ hivatalos weboldalán

([www.karate.hu/storage/upload/letoltheto%20dokumentumok/WKFszabalykonyv2015.pdf](http://www.karate.hu/storage/upload/letoltheto%20dokumentumok/WKFszabalykonyv2015.pdf)),

illetve a [www.k-1.hu](http://www.k-1.hu) weboldalon

feltöltött érvényes szabálykönyv alapján

az alább felsorolt módosításokkal:

Kata (formagyakorlat) szabályok:

Bármely stílusú kata bemutatható. Minden fordulóban más kata, de maximum 3 kata bemutatása kötelező. (Ez a gyakorlatban azt jelenti, hogy a selejtező minden fordulójában más-más katát kell csinálni, de a döntőben akár ismételheti is a kedvencét a versenyző.)

Kata versenyszámok:

1. női kategória
2. női 40 év és a feletti (senior) kategória
3. férfi kategória
4. férfi 40 év és a feletti (senior) kategória

Kötelező védőfelszereléskumite versenyszámban:

fogvédő és WKF típusú kék-piros kesztyű (seiken védő),valamint a hölgyeknél mellvédő használható, de nem kötelező: férfiak esetében mélyvédő (suspenzor) megengedett.

EGYÉB VÉDŐFELSZERELÉS NEM HASZNÁLHATÓ!

Kumite versenyszámok:

1. Női kategória -60 kg és +60 kg

 Mérkőzésidő: 2 perc tiszta idő

1. Férfi kategória -65 kg, -75 kg, -85 kg és +85 kg

Mérkőzésidő: 3 perc tiszta idő

1. Férfi + 40 év „senior” kategória -85 kg és +85 kg

 Mérkőzésidő: 2 perc tiszta idő

„Senior” korcsoport: a versenyző a 40. életévének betöltésének naptári év január 1-jétől

 (vagyis aki 1977. december 31. napján vagy azt megelőzően született).

Súlycsoportot minimum 3 fő induló megléte esetén indítunk.

A versenyre nevezhetők az indulásra jogosult szervek hivatásos állományú, kormánytisztviselői, köztisztviselői, közalkalmazotti, igazságügyi alkalmazotti, munkavállalói, nyugállományú és senior tagjai, továbbá a felsorolt oktatási intézmények tanárai és hallgatói (tanulói).

III.a és III.b Knock down Kyokushin Karate

Kata és KumiteVerseny

A MKSZ hivatalos weboldalán ([www.karate.hu](http://www.karate.hu)),

illetve a [www.k-1.hu](http://www.k-1.hu) weboldalon

feltöltött érvényes szabálykönyv *(3. kiadás, Budapest, 2014.)* alapján

az alább felsorolt módosításokkal:

**Knock Down karate verseny rendszere lehet:**

* egyenes kieséses rendszerben (7 fő vagy több)
* vegyes rendszerben (6 fő)
* körmérkőzéses rendszerben (3-5 fő)

**Súlycsoportok:** férfi -70 kg, -80 kg és +80 kg,

 női -60 kg és +60 kg.

**Súlycsoportot minimum 3 fő induló megléte esetén indítunk!**

**Korosztály:** férfi +40 év (senior) felett lehetősége van az indulónak

 -80 kg vagy +80 kg-ban indulni.

„Senior” korcsoport: a versenyző a 40. életévének betöltésének naptári év január 1-jétől

(vagyis aki 1977. december 31. napján vagy azt megelőzően született).

### Az övfokozat szerinti indulás feltételei:

* Kata kategóriában min. 8. kyu,
* „A” kategóriában kyokushin kumitéban min. 4. kyu,
* „C” kategóriában kyokushin kumitéban 9-5. kyu
* „Senior” kategóriában kyokushin kumitéban 8. kyu.

### Védőfelszerelések

* női „A” kat.: lábszárvédő, altestvédő, kosaras mellvédő, mely a solar plexust nem takarhatja (fogvédő megengedett),
* női „C” kat.: lábszárvédő, fejvédő, altestvédő, kosaras mellvédő, mely a solar plexust nem takarhatja (fogvédő megengedett),
* férfiak „A” kat.: herevédő (fogvédő megengedett),
* férfiak „C” kat.: lábszárvédő, fejvédő, herevédő (fogvédő megengedett),
* „Senior”: lábszárvédő, herevédő, (könyök- és térdvédő, valamint fogvédő megengedett).

**Küzdőidők:**

**Férfi és női „A” kategóriában** 3 perc.

Döntetlen esetén 2 perc hosszabbítás.

Esetleges újabb döntetlen esetén mérlegelés. Súlykülönbség dönt, férfiaknál 5 kg, nőknél 3 kg (a könnyebb versenyző győz). Amennyiben nincs meg a szükséges súlykülönbség, 2 perc hosszabbításra kerül sor, mely után a bírák feltétlenül döntést hoznak.

Súlykülönbség a legmagasabb súlykategóriában férfiaknál 10 kg, nőknél 5 kg (a könnyebb versenyző győz).

**Férfi és női „C” kategóriában** 2 perc.

Döntetlen esetén 1 perc hosszabbítás.

Esetleges újabb döntetlen esetén mérlegelés. Súlykülönbség dönt, férfiaknál 5 kg, nőknél 3 kg (a könnyebb versenyző győz). Amennyiben nincs meg a szükséges súlykülönbség, 1 perc hosszabbításra kerül sor, mely után a bírák feltétlenül döntést hoznak.

Súlykülönbség a legmagasabb súlykategóriában férfiaknál 10 kg, nőknél 5 kg (a könnyebb versenyző győz).

**„Senior” kategóriában** 2 perc.

Döntetlen esetén 2 perc hosszabbítás.

Esetleges újabb döntetlen esetén mérlegelés. Súlykülönbség dönt, 5 kg. Amennyiben nincs meg a szükséges súlykülönbség, 2 perc hosszabbításra kerül sor, mely után a bírák feltétlenül döntést hoznak.

Súlykülönbség a legmagasabb súlykategóriában férfiaknál 10 kg (a könnyebb versenyző győz).

**Kata versenyszámok:**

* női kategória
* férfi kategória

**Kata (formagyakorlat) szabályok**:

Minden fordulóban más kata, de maximum 3 kata bemutatása kötelező.

A kata versenyt három fordulóban rendezik. Az első fordulóban kötelező katát kell bemutatni.

A nevezettek létszámától függően a sorsolás megkezdése előtt a versenybíróság határoz az egyes fordulók létszámáról és azok menetéről. (16/8 ill. 8/4-es rendszerben).

A második és a harmadik fordulóban szabadon választott katát kell bemutatni. Minden bemutatáskor új katát kell bemutatni.

A bemutatás sorrendjét minden forduló előtt sorsolással kell meghatározni.

A kata verseny végeredményét a versenyzők által a három fordulóban gyűjtött érvényes pontszámok összege dönti el.

Indulók:

III./a (BM pontszerző)

A versenyre nevezhetők az indulásra jogosult szervek hivatásos állományú,

kormánytisztviselői, köztisztviselői, közalkalmazotti, igazságügyi alkalmazotti, munkavállalói

nyugállományú és senior tagjai, továbbá a felsorolt oktatási intézmények tanárai és hallgatói,

tanulói.

III./b (nem pontszerző)

A TEK lehetőséget biztosít a Belügyminisztérium, az Országgyűlési Őrség, a Honvédelmi Minisztérium és a Nemzeti Adó- és Vámhivatal hivatásos, közalkalmazotti állománya és nyugdíjasai, valamint az oktatási intézmények tanárai és tanulói és az Országos Mentőszolgálat számára, hogy egy „nem pontszerző” verseny keretében mérkőzhessenek egymással.

Tehát, a HM és NAV, valamint az OMSZ versenyzői kizárólag a III./b versenyre nevezhetnek.

A BM és OGY versenyzői választhatnak, hogy a III./a (BM pontszerző) vagy a III./b (nem pontszerző) versenyen indulnak.

BM pontszerző versenyben indulásra jogosult szervek:

1. A Belügyminisztérium központi szervei.
2. A Belügyminisztérium irányítása alá tartozó szervek:
* az Országos Rendőr-főkapitányság szervei (beleértve a ROKK, a NOK és a NEBEK), de kivételt képez az önálló indulási jogosultsággal bíró Készenléti Rendőrség és a Repülőtéri Rendőr Igazgatóság,
* a 19 megyei rendőr-főkapitányság és a Budapesti Rendőr-főkapitányság,
* a Büntetés-végrehajtás Országos Parancsnokság központi és területi besorolású szervei,
* az Országos Katasztrófavédelmi Főigazgatóság központi és területi szervei,
* a Nemzeti Védelmi Szolgálat,
* a Terrorelhárítási Központ,
* a Terrorelhárítási Információs és Bűnügyi Elemző Központ,
* az Alkotmányvédelmi Hivatal,
* a Nemzetbiztonsági Szakszolgálat,
* a Bevándorlási és Menekültügyi Hivatal,
* a BM Országos Vízügyi Főigazgatóság,
* a Nemzeti Szakértői és Kutató Központ,
* a Nemzeti Közszolgálati Egyetem Rendészettudományi Kara,
* az Adyligeti Rendészeti Szakgimnázium,
* a Miskolci Rendészeti Szakgimnázium,
* a Szegedi Rendészeti Szakgimnázium,
* a Körmendi Rendészeti Szakgimnázium.
1. Az Országgyűlési Őrség.

**A BM pontszerző versenyekre nevezhetők az indulásra jogosult szervek hivatásos állományú, kormánytisztviselői, köztisztviselői, közalkalmazotti, igazságügyi alkalmazotti, munkavállalói, nyugállományú és senior tagjai, továbbá a felsorolt oktatási intézmények tanárai és hallgatói, tanulói.**

BM pontszerző összetett csapatverseny értékelése:

Az összetett csapatverseny értékelése:: az egyes súlycsoportokban, valamint kata versenyszámokban elért I-V helyezés (I.- 7 pont, II.- 5 pont, III. – 4-4 pont, V. – 2-2 pont; körmérkőzésnél: I.- 7 pont, II.- 5 pont, III. – 4 pont, IV. – 3 pont, V. – 2 pont) után járó pontok összeadása alapján történik. Pontegyenlőség esetén az előkelőbb helyezések száma dönt a csapatok között. A versenyszámokban pontot nem szerző csapatok az utolsó (pontot szerzett) csapat mögé kerülnek besorolásra azonos helyezési számmal

IV.a, IV.b és IV.c

GI, COMBAT és NoGi-CAGE

Grappling Földharc Verseny

(nem pontszerző)

A Global Grappling hivatalos weboldalán (www.globalgrappling.hu),

illetve a[www.k-1.hu](http://www.k-1.hu) weboldalon

feltöltött érvényes szabálykönyv alapján

az alább felsorolt módosításokkal:

IV/a. Gi Grappling súlycsoportok:

* férfi -70 kg, -75 kg, -80 kg, -85 kg, -90 kg, -95 kg, -105 kg, +105 kg
* női -60 kg, -70 kg, -80 kg, + 80 kg

IV/b. Combat Grappling súlycsoportok:

* férfi -75 kg, -85 kg, -95 kg, +95 kg
* női -60 kg, -70 kg, +70 kg

IV/c. NoGi-Cage Grappling súlycsoportok:

* férfi -70 kg, -75 kg, -80 kg, -85 kg, -90 kg, -95 kg, -105 kg, +105 kg
* női -60 kg, -70 kg, -80 kg, + 80 kg

Korosztály mindhárom versenyszám esetén:

- férfi „+ 40 év” felett lehetősége van az indulónak -80 kg vagy + 80 kg-ban indulni.

„Senior” korcsoport: a versenyző a 40. életévének betöltésének naptári év január 1-jétől

(vagyis aki 1977. december 31. napján vagy azt megelőzően született).

Súlycsoportot minimum 4 fő induló megléte esetén indítunk.

Indulók:

A TEK lehetőséget biztosít a Belügyminisztérium, az Országgyűlési Őrség, a Honvédelmi Minisztérium és a Nemzeti Adó- és Vámhivatal hivatásos, közalkalmazotti állománya és nyugdíjasai, valamint az oktatási intézmények tanárai és tanulói és az Országos Mentőszolgálat számára, hogy „nem pontszerző” Grappling földharc verseny keretében mérkőzhessenek egymással. A három szabályrendszerből (IV/a, b, c) akár kettőben is indulhat a nevező.

V. JUDO Verseny

(nem pontszerző)

A Magyar Judo Szövetség hivatalos weboldalán (www.judo.hu),

illetve a[www.k-1.hu](http://www.k-1.hu) weboldalon

feltöltött érvényes szabálykönyv alapján

az alább felsorolt módosításokkal:

**Az indulás feltétele:**

* min. 5. kyu judo fokozat igazolása

Súlycsoportok:

* férfi-66 kg, -73 kg, -81 kg, -90 kg, -100 kg, +100 kg
* női-63 kg, -70 kg, -78 kg, +78 kg

Mérkőzések küzdőideje: - férfi 3 perc

 - férfi „+ 40 év” felett 2 perc

 - női 2,5 perc

Korosztály:

- férfi „+ 40 év” felett -80 kg, +80 kg

„Senior” korcsoport: a versenyző a 40. életévének betöltésének naptári év január 1-jétől

(vagyis aki 1977. december 31. napján vagy azt megelőzően született).

Súlycsoportot minimum 4 fő induló megléte esetén indítunk.

Indulók:

A TEK lehetőséget biztosít a Belügyminisztérium, az Országgyűlési Őrség, a Honvédelmi Minisztérium és a Nemzeti Adó- és Vámhivatal hivatásos, közalkalmazotti állománya és nyugdíjasai, valamint az oktatási intézmények tanárai és tanulói és az Országos Mentőszolgálat számára, hogy „nem pontszerző” judo verseny keretében mérkőzhessenek egymással.

A Judo Verseny 11 órától kezdődik, így lehetőséget biztosítunk a Földharc versenyen való esetleges indulásra is.

Stílustól független, a verseny egészét érintő információk:

* minden nevező saját felelősségére indul a versenyen, melyet a nevezési lap aláírásával elismer,
* balesetbiztosításáról, valamint a versenyen történő induláshoz szükséges orvosi engedélyről a versenyző, vagy annak munkáltatója gondoskodik,
* versenyző nevezéskor aláírásával igazolja, hogy esetleges sérülése esetén kártérítési igénnyel rendező (TEK) felé nem él,
* a helyszínen öltözési és zuhanyzási lehetőség biztosított, az öltözők folyamatos nyitva tartása miatt, a bennük hagyott tárgyakért a rendező felelősséget nem vállal,
* a 08.30 óra után érkező csapatok részére technikai okok miatt nem tudjuk biztosítani a versenyen való indulást,
* a versenyen indulás feltétele a kiírásban szereplő okmányok bemutatása, ennek hiányában szervező megtagadhatja a versenyzés lehetőségét,
* a kiírtnál kevesebb induló esetén nem indítjuk a súlycsoportot, viszont lehetőséget biztosítunk az eggyel magasabb súlycsoportban való induláshoz,
* a versenyen a MKBSZ, a MKSZ, MJSZ és a GG hatályos szabályai a mérvadóak, a versenykiírásban jelzett módosításokkal,
* a versenykiírásban nem rögzített részletek a technikai értekezlet keretében kerülnek megvitatásra, melyen a csoportvezető vagy annak megbízottja vesz részt,
* óvást a helyszínen, írásban, a vitatott bírói tevékenységet követően azonnal kell bejelenteni a verseny bírája, majd főbírája felé, aki rövid tanácskozást követően hoz döntést,
* a főbírói döntéssel szemben óvási lehetőség már nincs,
* amennyiben a versenyző elhagyta a küzdelem helyszínét (ring, ketrec vagy shiae), óvási lehetőség már nincs,
* a rendezvény ideje alatt önköltséges büfé és étterem folyamatosan üzemel,
* belépődíj, nevezési díj nincs,
* önkéntes felajánlást lehet tenni a bejáratnál, mely karitatív célt szolgál,
* a verseny ideje alatt tervezünk expo-szerűen workshopot, kiállítást, kedvezményes árusítást és harcművészeti bemutatókat,
* a rendező a változtatás jogát fenntartja,
* ez évben -második alkalommal- az Országos Mentőszolgálat meghívást kapott a nem pontszerző versenyeken (III/b; IV/a; IV/b; IV/c; V.) történő indulásra.

**Mindenkinek eredményes felkészülést és sikeres versenyzést kívánunk!**